Réjina

Réjina (pafwè Réjina-Ko) sa roun koumin fransé ki sitchwé annan départman-an di Lagwiyann.

 Jéyografi 
 Sitchwasyon 

Tré vas koumin di litoral Lès, ki ka anfonsé so kò annan tchò di danbwa ékwatoryal o sid-lwès. A dézyenm koumin-an di Lafrans ki pli étandou-a pa so sipèrfisi (1 213 000 zègta) apré Maripasoula. So sipèrfisi sa pli enpòrtan ki départman di Lajironn, pli vas départman métropoliten-an.

Vilaj-a sa sitchwé asou bò-ya di flòv Laprouwag.

Annan koumin-an, bò'd 95 000 zègta di marè sa klasé rézèrv natirèl di Ko dipi mars 1998 é 100 000 ròt zègta ka fè pati di rézèrv natirèl dé Nourag. Yé ka apartni toulédé o résan park natirèl réjyonnal di Lagwiyann.

Gisanbour ké Ko sa dé piti vilaj (agsésib an piròg) administrativman rataché ké koumin-an di Réjina pa laplikasyon-an di lalwè-a di Vichy ki té ka enpozé roun chèf-lyé. Réjina té chwézi parmi trwè-ya an rézon di so lenfliyans administrativ-ya ké finansyé. Rougroupman-an di sa téritwè-ya té bay lyé à roun koumin ki divini enpozan an sipèrfisi. Gisanbour té dipi abandonnen.

Koumin limitròf-ya ké Réjina sa, à lès, Wannari, Senjòrj-Loyapòk, o sid Kanmopi, à lwès, Sayil, Sentéli ké Roura.

 Klima 
Klima sa di tip ékwatoryal ké roun dé plivyonmétri ki pli enpòrtan-yan di Lagwiyann.

 Rélyèf 
 Mon Chov.

 Vwè di kouminikasyon ké transpò 
Réjina sa lyannen o lavil di litoral,  don Kayenn, pa larout nasyonnal 2. Dipi 2003, sa larout té étann jouk Senjòrj-Loyapòk.

Kouminikasyon téléfonnik-ya é di data-entèr-irben sa asiré pa vwè di féso hertzien jouk santral France Télécom di Kayenn Chaton.

 Tòponnimi 
Non-an "Régina" ka vini di gran avantiryé Louis Athanase Theophane Réjina (1868-1922).

 Listwè 
 Vèstij di bitasyon Favard (xixe syèk).
 Zanmo di Saint-Esprit, lyé di kilt dipi xixe syèk-a.
 Vèstij di rézèrv dé Nourag, dannyé kouminoté anmérendjen, ki disparèt bò'd 1780 : zirn finérèr, zoutiyaj litik, poliswè, débri di potri.

Réjina ka tchenbé so non di Louis Athanase Theophane Régina (1868-1922).

 Démografi 
Lévolisyon-an di nonm di zabitan sa konnèt atravè rousansman-yan di popilasyon-an ki éfègtchwé annan koumin-an dipi 1961, pronmyé rousansman pòstéryò à départmantalizasyon-an di 1946. À pati di 2006, popilasyon légal-ya dé koumin sa pibliyé anniyèlman pa Insee-a. Rousansman-an ka roupozé dézòrmè asou roun kolèk di lenfòrmasyon anniyèl , ki ka konsèrnen sigsésivman tout téritwè kouminal-ya o kour di roun péryòd di senk lannen. Pou koumin-yan di mwen di 10 000 zabitan, roun ankèt di rousansman ki ka poté asou tout popilasyon-an fika réyalizé tout senk lannen-yan, popilasyon légal-ya dé lannen lentèrmédjèr ki fika kant à yé èstimen pa entèrpolasyon oben èstrapolasyon. Pou koumin-an, pronmyé rousansman ègzostif ki ka antré annan kad-a di nouvèl dispozitif té réyalizé an 2007.

 Kiltir ké patrimwenn 
 Patrimwenn anvironnmantal 
 Rézèrv natirèl di Zilé di Gran Konnétab.
 Rézèrv natirèl dé marè di Ko-Roura
 Rézèrv natirèl dé Nourag

 Lyé ké monnouman 
 Ròch gravé di Montangn Favard.
 Légliz Saint-André di Ko.

 Nòt ké référans 

 Wè osi 

Katégori:Koumin di Lagwiyann